Petrolprysverhoging aangekondigArgieffoto Die departement van energie het Vrydag ŉ petrolprysverhoging vir April aangekondig. “Die prys van petrol styg Woensdag met R1.62 per liter,” het die departement in ŉ verklaring gesê. “Die prys van 95-oktaan styg in Gauteng met R1.62 per liter en R1.60 aan die kus.” Die prys van 93-oktaan styg in Gauteng met R1.56 en R1.54 aan die kus. Die prys van diesel styg met R1.24 in Gauteng en R1.20 aan die kus. Paraffien styg met 26c per liter. LP Gas styg met 85c per kilogram. Die redes vir die verhoging is glo hoër internasionale pryse vir petrol, diesel en paraffien en die verswakking van die rand teen die dollar.